# Andreu Martínez Ferrandis

Andreu Martínez Ferrandis (1978-2015) va ser un atleta olímpic alcudià: especialista en cursa de relleus de 4×400 metres, que obtingué una medalla de bronze en el campionat d'Europa d'atletisme de 1998 –amb una marca de 3.02:47– junt amb els valencians Antonio Andrés (de Gandia) i Juan Vicente Trull (d'Algemesí) i el barceloní David Canal Valero i participà en altres competicions internacionals com el Campionat del Món d'atletisme de 1999 a Sevilla i el Campionat del Món d'atletisme en pista coberta de 1999 a Maebashi, sempre amb Toni Puig com a entrenador, fins als Jocs Olímpics d'Estiu de 2000 a Sydney.
Retirat de l'atletisme professional, Andreu Martínez seguí competint en ciclisme de muntanya i participà en la cursa transpirenaica Transpyr, en la qual era conegut amb el malnom de Cara Pechuga: Andreu acabà les edicions de 2011, 2012 i 2013 i participà en l'organització de 2014; fins i tot escrigué un «manual de supervivència» molt popular entre els participants d'eixa especialitat.
Enginyer informàtic de professió i aficionat a la borsa, Andreu morí als trenta-set anys d'un càncer de pell diagnosticat tres anys abans; el funeral tingué lloc al sendemà al seu poble. Poc després, l'Ajuntament de l'Alcúdia aprovà en un plenari rebatejar l'estadi municipal d'atletisme amb el nom d'Andreu Martínez Ferrandis. El 20 de setembre rebé homenatge pòstum a la Llosa del Bisbe, abans de mamprendre una prova del Circuito Serranía.

## Historial esportiu

* Campió d'Espanya Promesa de 200 m. ll. a l'aire lliure en 1998.
* Campió d'Espanya Promesa de 400 m. ll. en pista coberta en 2000.
* Records d'Espanya:
4 x 400 m.ll. : 3.02.47 – 23.08.98 Budapest
200 m.ll. Sub’21,00: 20.95 (1) – 22.07.2000 Alacant
| Competició | Lloc-Any | Prova | Posició | Marca |
| Copa d'Europa 1a Divisió | Atenes'99 | 4 x 400 m.ll. | 3r (Final) | 3.04.70 |
| Copa d'Europa 1a Divisió | Baerum’2000 | 4 x 400 m.ll. | 6è (Final) | 3.08.79 |
| Campionat d'Europa Absolut | Budapest’98 | 4 x 400 m.ll. | 3r (Final) | 3.02.47 |
| Campionat del Món Indoor | Maebashi’99 | 4 x 400 m.ll. | 4t (1a sèrie) | 3.15.94 |
| Campionat del Món Absolut | Sevilla’99 | 4 x 400 m.ll. | 5è (1a sèrie) | 3.02.85 |

## Progressió de la seua marca personal

| | 100 m. ll. | 200 m. ll. | 400 m. ll. |
| 1998 | 10.56 | 21.27 | 46.90 |
| 1999 | 10.50 | 21.29 | 46.99 |
| 2000 | 10.67 | 20.95 | 46.85 |

## Enllaços externs

* Cartelera Túria Andreu Martínez, "Cara Pechuga" 103 (castellà)
* Club d'Atletisme Vall d'Albaida Ha mort Andreu Martínez, exatleta del CAVA
* L'Alcúdia Arxivat 2015-10-03 a Wayback Machine. L'Alcúdia acomiada l'exatleta local Andreu Martínez
* Sporty Crowd Arxivat 2015-10-01 a Wayback Machine. Andreu Martínez
* YouTube Sr CaraPechuga

## Referències

* ↑ Marca Adiós a Andreu Martínez, bronce europeo en 4x400 (castellà)
* ↑ David Melo Junior: El momento del cambio (castellà)
* ↑ SuperDeporte El cáncer puede con Andreu Martínez (castellà)
* ↑ El Economista Fallece Andreu Martinez, bronce en 4x400m en Budapest 1998 (castellà)
* ↑ RFEA Arxivat 2015-09-30 a Wayback Machine. Falleció Andreu Martínez Ferrandis (castellà)
* ↑ Yo Soy Noticia El cáncer se lleva la vida del atleta valenciano Andreu Martínez (castellà)
* ↑ El Punt Avui L'actitud de la Transpyr
* ↑ Las Provincias Fallece el atleta valenciano Andreu Martínez tras una larga enfermedad (castellà)
* ↑ SuperDeporte El atletismo valenciano llora a Andreu Martínez (castellà)
* ↑ L'Alcúdia Arxivat 2015-10-03 a Wayback Machine. L'Estadi d'atletisme de l'Alcúdia portarà el nom de l'atleta Andreu Martínez Ferrandis
* ↑ SuperDeporte Andreu Martínez podría tener su propio estadio
* ↑ Circuito Serranía BTT Arxivat 2015-11-14 a Wayback Machine. Losa del Obispo, MTB del bueno (castellà)
* ↑ «Real Federación Española de Atletismo» (en castellà). RFEA. Arxivat de l'original el 2015-12-21. [Consulta: 12 desembre 2015].